《潇洒亭》
宋代·于石

背依古塔面层峰，曲曲阑干峻倚空。
万屋参差江色外，片帆出没树阴中。
五更钟鼓半山月，两岸渔樵一笛风。
极目子陵台下路，滔滔惟有水流东。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。